I just don ́t want to look back and think, "I could ́ve eaten that".
#000000
Ehk siis pikalt hautatud veiseliha punases veinis. Nimi tuleneb Prantsuse linnast nimega Burgundia, kus toodetakse sellenimelist punast veini. Aga selle toreda paja tegemiseks on vaja lihtsalt punast veini, tummisemat ja tumedamat (meie pere eelistus). Sellel pajal on palju variatsoone ja mina liidan umbes 6 retsepti kokku ja lisan oma eelistuse. Igatahes kui kõik juba potti saab siis ta valmib iseenesest. Vabalt võib ise genereerida miskit juurde või ära jätta, kohustuslikud komponendid on veis, punane vein, puljong ja maitseained. EKSTRA mis ma lisan on marineeritud pärlsibulad, mis oma happesusega sobivad veisega imehästi.Mina tegin MEGA suure ahjupotitäie seda sööki, sest kui juba korra teha siis rohkem ja hiljem saab kasvõi teha rebitud veiseliha burgerit, pastat, suppi vms.
#000001
Vaja on:1.5 kg pehmet veiseliha (kasutan täitsa tavalist odavat tükki)2 porgandit2 sibulat2 küüslauguküüntnatuke õli praadimisekssool;pipar750 ml punast veini (1 pudel)1 l veisepuljongit1 purk marineeritud pärlsibulaid (320 g purk, vedelikku ei kasuta)2-3 tüümianioksau 500 g šampinjone (neljaks lõigatud)3 spl võid
#000002
Kõigepealt lõikan veisetükist umbes 5 cm suurused kuubikud ja ristkülikud, kuidas aga välja tuleb, siis maitsestan nad korralikult soola ja pipraga ning asun neid pannil praadima. Mida pruunim pealispind, seda maitsvam pada.
#000003
Parajateks tükkideks lõigatud veiseliha, maitsestatud soola-pipraga, valmis praadimiseks
#000004
Lihale peale korralik pruun koorik, sedasi tuleb maitsvam pada
#000005
Kui tükid praetud, tõstan nad ahjupotti. Siis koorin sibulad, porgandid ja küüslaugud ja lõikan nad ratasteks ning praen nad sama panni peal kus lihagi, pisut on panni põhjale kindlasti midagi kinni praagatanud, aga see kõik tuleb hiljem lahti ja annab pajale palju maitset juurde.
#000006
Kui liha praetud siis pannile, sibul, porgand, küüslauk, natuke aega praadida
#000007
Ja siis peale terve pudel punast veini ja kuumutada keemiseni ning siis potti
#000008
Kui porgand, sibul, küüslauk on saanud pisut värvi peale, siis kallan neile terve pudeli punast veini peale ja lasen segul kuumeneda, seda tehes saab ka panni puhtaks. Kui vein on kuum, kallan kõik ahjupotis olevale lihale peale.Kui siiamaani olen jõudnud, panen ahju kuumenema 175 kraadini.
#000009
Siis valmistan ette šampinjonid, lõikan nad neljaks. Siis samale pannile lisan võid ja praen seeni kuni nad on pisut läbi küpsenud, lisan sinna juurde ka tüümiani oksakesed, mis pärast rändavad potti ka. Kui seened on praetud ja ei ole enam valged, vaid kuldsed, panen nemad ka potti.
#000010
Seenesektorid või ja tüümiani sees praadimas
#000011
Valmis pada minema ahju: liha, porgand, sibul, küüslauk, vein, puljong, seened, tüümian, pärlsibulad
#000012
Potti lisan veel 1 l veisepuljongit ja 1 purgi marineeritud pärlsibulaid (marinaadi ei kasuta). Liha on ilusasti vedelikuga kaetud ja nüüd polegi muud kui panna ta ahju küpsema. Meil läks aega umbes 4 tundi ja selleks ajaks oli liha täiesti pehme, nuga polnud tarviski. Vahepeal ma teda ikka piilusin ka ja lisasin natukene soola juurde.
#000013
Tegin lisandiks juurde kartuliputru ja lasin nosimisel alustada :D.
#000014
Väga maitsev taldrikutäis, vahelduseks tavalisele-klassikalisele kodutoidule 🙂
#000015
Sinu e-postiaadressi ei avaldata. Nõutavad väljad on tähistatud *-ga
#000016